title: Neuvoston täytäntöönpanoasetus (EU) N:o 191/2014, annettu 24 päivänä helmikuuta 2014 , lopullisen polkumyyntitullin käyttöön ottamisesta Etelä-Afrikan tasavallasta peräisin olevien tiettyjen mangaanidioksidien tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen

text:
               28.2.2014

               FI

               Euroopan unionin virallinen lehti

               L 59/7

      NEUVOSTON TÄYTÄNTÖÖNPANOASETUS (EU) N:o 191/2014,
   annettu 24 päivänä helmikuuta 2014,
   lopullisen polkumyyntitullin käyttöön ottamisesta Etelä-Afrikan tasavallasta peräisin olevien tiettyjen mangaanidioksidien tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 11 artiklan 2 kohdan,
   ottaa huomioon Euroopan komission, jäljempänä ’komissio’, ehdotuksen, jonka tämä on tehnyt neuvoa-antavaa komiteaa kuultuaan,
   sekä katsoo seuraavaa:
   A.   MENETTELY

   1.   Voimassa olevat toimenpiteet

               (1)

               Neuvosto otti polkumyyntitutkimuksen, jäljempänä ’alkuperäinen tutkimus’, jälkeen neuvoston asetuksella (EY) N:o 221/2008 (2) käyttöön 17,1 prosentin suuruisen lopullisen polkumyyntitullin Etelä-Afrikan tasavallasta, jäljempänä ’Etelä-Afrikka’, peräisin olevien elektrolyyttisten mangaanidioksidien (eli elektrolyyttisellä prosessilla valmistettujen mangaanidioksidien), joita ei ole lämpökäsitelty elektrolyyttisen prosessin jälkeen ja jotka tällä hetkellä luokitellaan CN-koodiin ex 2820 10 00, tuonnissa, jäljempänä ’voimassa olevat polkumyynnin vastaiset toimenpiteet’.

         2.   Toimenpiteiden voimassaolon päättymistä koskeva tarkastelupyyntö

               (2)

               Nykyisten polkumyynnin vastaisten toimenpiteiden voimassaolon lähestyvää päättymistä koskevan ilmoituksen (3) julkaisemisen jälkeen komissiota pyydettiin 11 päivänä joulukuuta 2012 panemaan vireille perusasetuksen 11 artiklan 2 kohdan mukainen kyseisten toimenpiteiden voimassaolon päättymistä koskeva tarkastelu. Pyynnön esittivät yritykset Cegasa Internacional SA ja Tosoh Hellas A.I.C., jäljempänä ’pyynnön esittäjät’, jotka ovat ainoat kaksi unionissa toimivaa elektrolyyttisen mangaanidioksidin tuottajaa.

               (3)

               Pyyntö perustui siihen, että sovellettavien polkumyyntitoimenpiteiden voimassaolon päättyminen johtaisi todennäköisesti unionin tuotannonalalle vahingollisen polkumyynnin toistumiseen.

         3.   Toimenpiteiden voimassaolon päättymistä koskevan tarkastelun vireillepano

               (4)

               Kun komissio oli neuvoa-antavaa komiteaa kuultuaan todennut, että on olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille, se ilmoitti kyseisen tarkastelun panemisesta vireille perusasetuksen 11 artiklan 2 kohdan nojalla julkaisemalla 12 päivänä maaliskuuta 2013Euroopan unionin virallisessa lehdessä asiaa koskevan ilmoituksen (4), jäljempänä ’vireillepanoilmoitus’.

         4.   Tutkimus

   4.1   Tarkastelua koskeva tutkimusajanjakso ja tarkastelujakso

               (5)

               Polkumyynnin toistumisen todennäköisyyttä koskeva tutkimus kattoi 1 päivän tammikuuta 2012 ja 31 päivän joulukuuta 2012 välisen ajanjakson, jäljempänä ’tarkastelua koskeva tutkimusajanjakso’. Vahingon jatkumisen tai toistumisen todennäköisyyden arvioinnin kannalta merkittäviä suuntauksia tarkasteltiin jaksolla, joka ulottui 1 päivästä tammikuuta 2009 tarkastelua koskevan tutkimusajanjakson loppuun, jäljempänä ’tarkastelujakso’.

         4.2   Tutkimuksen osapuolet

               (6)

               Komissio ilmoitti toimenpiteiden voimassaolon päättymistä koskevan tarkastelun vireillepanosta virallisesti pyynnön esittäjille, vientiä harjoittaville tuottajille Etelä-Afrikassa, niille unionissa toimiville vientiä harjoittavalle tuottajalle, tuojille ja käyttäjille, joita asian tiedettiin koskevan, ja niiden järjestöille sekä asianomaisen viejämaan edustajille.

               (7)

               Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa. Kaikkia niitä asianomaisia osapuolia kuultiin, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

               (8)

               Koska ilmoittautuneita asianomaisia osapuolia oli pieni määrä, asianomaisten osapuolten otanta ei ollut tarpeen.

               (9)

               Vastaukset kyselylomakkeeseen saatiin Etelä-Afrikassa toimivalta vientiä harjoittavalta tuottajalta, kahdelta unionin tuottajalta ja kahdelta käyttäjältä, jotka kuuluvat samaan etuyhteydessä olevien yritysten ryhmään.

               (10)

               Komissio hankki ja todensi kaikki tarpeellisiksi katsomansa tiedot määrittääkseen, onko polkumyynnin ja siitä aiheutuvan vahingon toistuminen todennäköistä ja mikä on unionin edun mukaista. Tarkastuskäyntejä tehtiin seuraavien yritysten toimitiloihin:

                           a)

                              Unionin tuottajat:

                                       —

                                       Cegasa Internacional SA, jäljempänä ’Cegasa’

                                       —

                                       Tosoh Hellas A.I.C, jäljempänä ’THA’.

                           b)

                              Vientiä harjoittavat tuottajat Etelä-Afrikassa:

                                       —

                                       Delta E.M.D. (Pty) Ltd.

                           c)

                              Käyttäjät:

                                       —

                                       Panasonic Energy Belgium NV.

               (11)

               Komissio ilmoitti 29 päivänä lokakuuta 2013 kaikille asianomaisille osapuolille niistä olennaisista tosiasioista ja huomioista, joiden perusteella se aikoi ehdottaa polkumyyntitoimenpiteiden pitämistä voimassa. Tässäkin tapauksessa osapuolille annettiin tilaisuus esittää huomautuksia ja niitä, jotka pyysivät saada tulla kuulluiksi, kuultiin kuulemismenettelystä vastaavan neuvonantajan läsnä ollessa. Komissio käsitteli asianomaisten osapuolten huomautuksia, ja sen vastaukset niihin annetaan jäljempänä.

         B.   TARKASTELTAVANA OLEVA TUOTE JA SAMANKALTAINEN TUOTE

               (12)

               Tässä tarkastelussa tarkasteltavana oleva tuote on sama kuin se, joka määritellään asetuksessa (EY) N:o 221/2008, eli elektrolyyttiset mangaanidioksidit (eli elektrolyyttisellä prosessilla valmistetut mangaanidioksidit), joita ei ole lämpökäsitelty elektrolyyttisen prosessin jälkeen, jäljempänä ’tarkastelun kohteena oleva tuote’ tai ’elektrolyyttinen mangaanidioksidi’, joka on peräisin Etelä-Afrikan tasavallasta ja kuuluu tällä hetkellä CN-koodiin ex 2820 10 00. Sitä on kahta päälajia, hiili-sinkkityyppinen elektrolyyttinen mangaanidioksidi ja alkaalityyppinen elektrolyyttinen mangaanidioksidi.

               (13)

               Tarkastelua koskevassa tutkimuksessa vahvistui alkuperäisessä tutkimuksessa tehty havainto, jonka mukaan unionin markkinoille tuodulla tarkastelun kohteena olevalla tuotteella ja vientiä harjoittavan tuottajan kotimaan markkinoilla tuottamilla ja myymillä tuotteilla sekä unionin tuotannonalan unionissa tuottamilla ja myymillä tuotteilla, jäljempänä ’samankaltainen tuote’, on samat fysikaaliset ja kemialliset perusominaisuudet ja käyttötarkoitukset. Tämän vuoksi kyseisten tuotteiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita.

         C.   POLKUMYYNNIN TOISTUMISEN TODENNÄKÖISYYS

   1.   Alustavat huomautukset

               (14)

               Perusasetuksen 11 artiklan 2 kohdan mukaisesti komissio tutki, johtaisiko nykyisten toimenpiteiden voimassaolon päättyminen todennäköisesti polkumyynnin toistumiseen.

         2.   Polkumyynnillä tapahtunut tuonti tarkastelua koskevan tutkimusajanjakson aikana

               (15)

               Unioniin Etelä-Afrikasta suuntautuva tuonti väheni lähes nollaan toimenpiteiden käyttöönoton jälkeen ja oli erittäin vähäistä vuosina 2010 ja 2011 sekä tarkastelua koskevalla tutkimusajanjaksolla. Sen arvioimiseksi, oliko ainoa tiedossa oleva vientiä harjoittava tuottaja Delta EMD (Pty) Ltd, jäljempänä ’Delta’ harjoittanut unioniin suuntautuvaa vientiä polkumyyntihinnoin tarkastelua koskevalla tutkimusajanjaksolla, komissio lähetti Deltalle kyselylomakkeen. Se sai vastauksen, mukaan lukien tiedot kotimarkkinamyynnistä, unioniin ja muihin vientikohteisiin suuntautuvasta viennistä. Toimitettu vastaus todennettiin jäljempänä esitetyllä tavalla.

         2.1   Normaaliarvo

               (16)

               Perusasetuksen 2 artiklan 2 kohdan mukaisesti tarkasteltiin Deltan kotimarkkinamyyntiä, jotta saatiin selville, oliko samankaltaisen tuotteen myynnin kokonaismäärä riippumattomille asiakkaille edustavaa verrattuna Deltan unioniin suuntautuvan vientimyynnin kokonaismäärään, eli edustiko kyseisen myynnin kokonaismäärä vähintään viittä prosenttia tarkastelun kohteena olevan tuotteen unioniin suuntautuvan vientimyynnin kokonaismäärästä.

               (17)

               Vaikka tarkastelun kohteena olevan tuotteen kotimarkkinamyynti oli edustavaa, ei myyntiä tavanomaisessa kaupankäynnissä esiintynyt, koska Deltan elektrolyyttisen mangaanidioksidin myynti kotimarkkinoilla oli kannattamatonta. Tämän vuoksi normaaliarvo muodostettiin perusasetuksen 2 artiklan 3 kohdan mukaisesti.

               (18)

               Perustana käytettiin elektrolyyttisen mangaanidioksidin todellisia tuotantokustannuksia, joihin lisättiin kohtuullinen määrä myynti-, yleis- ja hallintokustannuksia ja voittoa perusasetuksen 2 artiklan 6 kohdan mukaisesti.

               (19)

               Myynti-, yleis- ja hallintokustannukset laskettiin perusasetuksen 2 artiklan 6 kohdan c alakohdan mukaisesti, koska Deltan myynti ei tapahtunut tavanomaisessa kaupankäynnissä ja koska kyseisen asetuksen 2 artiklan 6 kohdan a ja b alakohtaa ei voitu soveltaa sen vuoksi, että muita tutkimuksen kohteena olevia viejiä tai tuottajia ei ole eikä Deltalla ole muuta samaan yleiseen luokkaan kuuluvien tuotteiden myyntiä. Sen vuoksi pidettiin järkevänä käyttää alkuperäisen tutkimuksen myynti-, yleis- ja hallintokustannuksia, jotka johtivat lähes samaan prosenttiosuuteen kuin tosiasialliset myynti-, yleis- ja hallintokustannukset.

               (20)

               Päätelmistä ilmoittamisen jälkeen Delta pyysi komissiota määrittämään laskennallisen normaaliarvon niin, että edellä lasketut myynti-, yleis- ja hallintokustannukset ilmaistaan prosentteina valmistuskustannuksista eikä liikevaihdosta. Koska kotimarkkinamyynti oli kokonaisuudessaan kannattamatonta, liikevaihdon käyttö johtaisi liian suuriin myynti-, yleis- ja hallintokustannuksiin. Komissio hyväksyi Deltan pyynnön ja lisäsi laskennallista normaaliarvoa muodostaessaan myynti-, yleis- ja hallintokustannukset prosenttimääränä valmistuskustannuksista/kg tässä tarkastelua koskevassa tutkimuksessa.

               (21)

               Myös voitto laskettiin noudattamalla samaa menetelmää kuin alkuperäisessä tutkimuksessa eli Etelä-Afrikassa tutkimusajanjaksolla sovelletun pitkäaikaisluottojen markkinakoron perusteella perusasetuksen 2 artiklan 6 kohdan c alakohdan mukaisesti. Delta ei myy muita tuotteita kotimaan markkinoilla, eikä Etelä-Afrikassa ole muita tunnettuja elektrolyyttisen mangaanidioksidin tuottajia tai muita samaan yleiseen luokkaan kuuluvien tuotteiden tuottajia, joilta voittoja koskevia tietoja voitaisiin saada.

               (22)

               Päätelmistä ilmoittamisen jälkeen unionin tuotannonala pyysi, että komissio käyttäisi normaaliarvon määrittämisessä Yhdysvaltoihin suuntautuvaa myyntiä, joka perusasetuksen 2 artiklan 3 kohdan mukaisesti vastasi kotimarkkinamyyntiä.

               (23)

               Pyyntö hylättiin, koska normaaliarvo muodostettiin perusasetuksen 2 artiklan 3 kohdan mukaisesti käyttäen samaa menetelmää kuin alkuperäisessä tutkimuksessa, mikä oli kyseisen asetuksen 11 artiklan 9 kohdan mukaista.

         2.2   Vientihinta

               (24)

               Unioniin tarkastelua koskevalla tutkimusajanjaksolla viety hyvin pieni määrä elektrolyyttistä mangaanidioksidia myytiin suoraan etuyhteydettömälle tuojalle unionissa. Perusasetuksen 2 artiklan 8 kohdan mukaisesti vientihinnaksi otettiin tuojan Deltalle maksama hinta.

         2.3   Vertailu

               (25)

               Vientihintaa ja laskennallisesti muodostettua normaaliarvoa verrattiin ottamalla huomioon perusasetuksen 2 artiklan 10 kohdan mukaiset pyydetyt ja todennetut oikaisut eli vientipuolen rahti-, vakuutus-, luotto- ja käsittelykustannukset. Normaaliarvo määritettiin noudettuna lähettäjältä -tasolla poistamalla rahtimaksut ja luottokustannukset. Pakkaamisesta ja teknisestä avusta aiheutuneita kustannuksia ei poistettu, koska ne on jo otettu huomioon osana valmistuskustannuksia ja kirjataan sekä vientihintaan että laskennalliseen normaaliarvoon.

         2.4   Polkumyyntimarginaali

               (26)

               Deltan ei havaittu myyneen tarkastelua koskevalla tutkimusajanjaksolla elektrolyyttistä mangaanidioksidia unioniin polkumyyntihinnoin. Kyseinen määrä oli kuitenkin erittäin pieni, joten tähän havaintoon ei voida täysin luottaa määriteltäessä polkumyynnin toistumisen todennäköisyyttä siinä tapauksessa, että toimenpiteiden voimassaolon annettaisiin raueta.

         3.   Näyttö polkumyynnin toistumisen todennäköisyydestä

               (27)

               Koska tarkastelua koskevalla tutkimusajanjaksolla unioniin suuntautuneen myynnin perusteella ei voitu tehdä mitään päätelmiä, komissio tutki, oliko olemassa näyttöä polkumyynnin toistumisen todennäköisyydestä siinä tapauksessa, että toimenpiteiden annettaisiin raueta. Seuraavat asiat tutkittiin: Etelä-Afrikasta muihin kohteisiin suuntautuneen viennin hinta, tuotantokapasiteetti ja käyttämätön kapasiteetti Etelä-Afrikassa sekä unionin markkinoiden ja muiden kolmansien markkinoiden houkuttelevuus.

         3.1   Vienti Etelä-Afrikasta muihin kohteisiin

               (28)

               Delta valmistaa sekä alkaalityyppistä että hiili-sinkkityyppistä elektrolyyttistä mangaanidioksidia ja koska unionissa on markkinat sekä alkaalityyppiselle että (vähäisemmässä määrin) hiili-sinkkityyppiselle elektrolyyttiselle mangaanidioksidille, komissio tutki molempien tyyppien vientihinnan tarkastelua koskevalla tutkimusajanjaksolla kolmansiin maihin suuntautuneen viennin osalta. Myyntiä verrattiin edellä esitetyllä tavalla saatuun laskennalliseen normaaliarvoon, ja mahdolliset hintojen vertailuun vaikuttavat erot otettiin huomioon.

               (29)

               Alkaalityyppisen elektrolyyttisen mangaanidioksidin myynti Yhdysvaltoihin, joka on Deltan tärkein vientimarkkina-alue, oli noin kaksi kolmasosaa Deltan kokonaisviennistä tarkastelua koskevalla tutkimusajanjaksolla, eikä se tapahtunut polkumyynnillä. Alkaalityyppisen elektrolyyttisen mangaanidioksidin vähäisen myynnin muihin vientikohteisiin (kuten Thaimaahan, Koreaan, Kiinan ja Brasiliaan) todettiin tapahtuneen polkumyynnillä hintoihin, joiden polkumyyntimarginaalit vaihtelivat 2 prosentista 21 prosenttiin. Lisäksi todettiin, että tarkasteltaessa hiili-sinkkityyppisen elektrolyyttisen mangaanidioksidin, jota pääasiassa myydään alhaisin hinnoin ja vähäisiä määriä, vientimyyntiä muihin määräpaikkoihin, polkumyyntimarginaalit olivat korkeammat ja vaihtelivat 13 prosentista 66 prosenttiin.

               (30)

               Päätelmistä ilmoittamisen jälkeen unionin tuotannonala väitti, että komission olisi jätettävä Yhdysvaltoihin tarkastelua koskevan tutkimusajanjakson aikana tapahtunut myynti huomiotta, koska kyseisille markkinoille suuntautuneen viennin hinnat eivät olleet tarkoituksenmukaisia tarkasteltaessa unionin markkinoille suuntautuvan viennin todennäköistä hintatasoa siinä tapauksessa, että toimenpiteiden annettaisiin raueta.

               (31)

               Toisaalta Delta pyysi komissiota päätelmistä ilmoittamisen jälkeen kiinnittämään erityistä huomiota Yhdysvaltoihin suuntautuneeseen myyntiin, joka edusti suurinta osaa sen alkaalityyppisen elektrolyyttisen mangaanidioksidin myynnistä ja oli parhaiten unionin markkinoiden kanssa verrattavissa.

               (32)

               Komissio analysoi kaiken vientimyynnin kaikkiin vientikohteisiin, laski painotetun keskimääräisen vientihinnan Deltan viennille kaikkiin muihin EU:n ulkopuolisiin vientikohteisiin ja tarkasteli lisäksi yksityiskohtaisesti yksittäisiin kolmansiin maihin suuntautuneen viennin hintoja. Kun tarkasteltiin polkumyynnin toistumisen todennäköisyyttä, todettiin, että kaikella vientimyynnillä kaikkiin määräpaikkoihin oli merkitystä erityisesti, kun otetaan huomioon eri vientimarkkinoilla todetut huomattavat hintaerot.

               (33)

               Yhdysvaltain markkinoilla on omat erityispiirteensä, jotka mahdollistavat Deltan muihin markkinoihin verrattuna merkittävästi korkeammat hinnat. Yhdysvalloissa kysyntä ylittää huomattavasti kotimarkkinoiden tarjonnan. Lisäksi useiden mahdollisten kilpailijoiden markkinoille pääsyn esteet ovat korkeat, sillä Kiinasta ja Australiasta peräisin olevalle tuonnille on määrätty korkeat polkumyyntitullit.

               (34)

               Näin ollen ei ole mitään syytä, miksi komission pitäisi tehdä päätelmänsä ainoastaan keskimääräisen vientihinnan perusteella tai tutkia vientimyyntiä ainoastaan yhteen maahan sen sijaan, että se analysoi kaiken viennin kaikkiin vientikohteisiin.

               (35)

               Deltan hinnoittelukäyttäytyminen muilla kuin unionin vientimarkkinoilla osoittaa, että vaikka vienti sen merkittävimmille markkinoille (Yhdysvaltoihin) ei tapahtunut polkumyyntihinnoin, myynti muihin vientikohteisiin tapahtui polkumyynnillä. Siksi polkumyynnin toistumisen todennäköisyyden arviointiin siinä tapauksessa, että toimenpiteiden annettaisiin raueta, tarvitaan muitakin indikaattoreita, kuten jäljempänä esitetään.

         3.2   Tuotantokapasiteetti ja käyttämätön kapasiteetti Etelä-Afrikassa

               (36)

               Deltalla on elektrolyyttisen mangaanidioksidin käyttämätöntä tuotantokapasiteettia, jonka avulla se pystyy aloittamaan unioniin suuntautuvan viennin uudelleen jossain määrin merkittävinä määrinä, jos toimenpiteiden annettaisiin raueta. Delta on arvioinut ja komissio on vahvistanut, että tällainen käyttämätön kapasiteetti oli 4 000–6 000 tonnia vuodessa. Tässä laskelmassa otetaan huomioon usein esiintyvät sähkön toimitusvaikeudet Etelä-Afrikassa sekä jätteen määrä. Koska käsikäyttöisesti valvotussa tehtaassa on jossain määrin vaikeaa pitää yllä laatutasoa, komission varovaisten arvioiden mukaan alkaalityyppisen elektrolyyttisen mangaanidioksidin osuus olisi 2 000–3 000 tonnia vuodessa ja loput olisi hiili-sinkkityyppistä elektrolyyttistä mangaanidioksidia. Molemmat tyypit olisivat kuitenkin unionin markkinoille soveltuvia. Vaikka muiden kolmansien maiden markkinat saattaisivat ottaa vastaan osan hiili-sinkkityyppisen elektrolyyttisen mangaanidioksidin määrästä, ei ole mitään merkkejä siitä, että muiden kolmansien maiden markkinat tai kotimarkkinat voisivat ottaa vastaan alkaalityyppisen elektrolyyttisen mangaanidioksidin huomattavan käyttämättömän kapasiteetin.

               (37)

               Delta ilmoitti tarkastuskäynnin aikana, että se on jo pitkään toiminut asiakkaidensa lisätoimittajana Yhdysvaltojen markkinoilla, jonka vajetta se täydentää silloin, kun kotimaisten tuottajien tuotanto ei riitä. Deltan vienti Yhdysvaltoihin on pysynyt vakaana viimeisten neljän vuoden aikana, mikä viittaa siihen, ettei Deltan ole mahdollista lisätä myyntiään Yhdysvaltoihin. Jos vientiä Yhdysvaltoihin olisi mahdollista lisätä, Delta olisi jo tehnyt niin hyötyäkseen Yhdysvaltojen markkinoiden korkeimmista hinnoista sekä mittakaavaeduista, jotka syntyvät suuremman määrän tuottamisesta.

               (38)

               Deltan myynti Aasian markkinoille keskittyi enemmän hiili-sinkkityyppisen elektrolyyttisen mangaanidioksidin myyntiin. Deltan myynnin osuus oli 50 prosenttia Aasiaan kaiken Deltan hiili-sinkkityyppisen elektrolyyttisen mangaanidioksidin myynnistä. Kiinassa on kotimaisia elektrolyyttisen mangaanidioksidin tuottajia, ja Delta vei Kiinaan tutkimusajanjakson aikana vain hyvin pieniä määriä alkaalista elektrolyyttistä mangaanidioksidia. Koska elektrolyyttisen mangaanidioksidin Japaniin suuntautuvaan vientiin sovelletaan tällä hetkellä polkumyyntitoimenpiteitä ja Japanilla on elektrolyyttisen mangaanidioksidin kotimaisia tuottajia, on epätodennäköistä, että kyseiset markkinat ottaisivat Deltan käyttämätöntä kapasiteettia vastaan. Sen vuoksi on epätodennäköistä, että Aasian markkinat voisivat ottaa Deltan alkaalisen elektrolyyttisen mangaanidioksidin käyttämätöntä kapasiteettia vastaan.

               (39)

               Päätelmistä ilmoittamisen jälkeen unionin tuotannonala huomautti, että Deltan käyttämätön kapasiteetti oli suurempi kuin edellä esitetään ja se toi esiin useita seikkoja tämän tueksi. Se totesi myös, että Deltan käyttämätön kapasiteetti voitaisiin kokonaisuudessaan käyttää sellaisen alkaalityyppisen elektrolyyttisen mangaanidioksidin tuottamiseen, jota laatunsa puolesta voitaisiin myydä unionin markkinoille polkumyyntihinnoin.

               (40)

               Unionin tuotannonala totesi myös, että Deltan vienti Yhdysvaltoihin vähenisi erittäin todennäköisesti lähitulevaisuudessa, koska yksi yhdysvaltalainen tuottaja on jo ilmoittanut tuotantokapasiteettinsa kasvusta ja koska elektrolyyttisen mangaanioksidin kysyntä hyvin todennäköisesti vähenee Yhdysvalloissa sen jälkeen, kun eräs elektrolyyttisen mangaanidioksidin käyttäjä ilmoituksensa mukaan poistuu markkinoilta. Lisäksi unionin tuotannonala väitti, että Etelä-Afrikasta Yhdysvaltoihin suuntautunut myynti oli jo tutkimusajanjakson päättymisen jälkeen alkanut supistua. Tämä tarkoittaisi sitä, että Deltalla on mahdollisesti ylimääräistä alkaalista elektrolyyttistä mangaanidioksidia, joka hyvin todennäköisesti toimitettaisiin unionin markkinoille, jos toimenpiteiden annettaisiin raueta.

               (41)

               Komissio tarkasti Deltan tehtaan, kapasiteetin ja tuotantokyvyn tutkimuksen aikana. Kuten edellä todettiin, komission laskelmat olivat varovaisia ja perustuivat erityisesti varovaiseen arvioon alkaalityyppisen ja hiili-sinkkityyppisen tuotannon jakautumisesta käyttämättömän kapasiteetin pohjalta. Tämän varovaisenkin arvion mukaan todettiin unionin kulutuksen kannalta huomattavaa tarkasteltavana olevan tuotteen käyttämätöntä kapasiteettia, jota voidaan käyttää alkaalityyppisen elektrolyyttisen mangaanidioksidin tuottamiseen.

               (42)

               Deltan Yhdysvaltoihin suuntautuvan viennin todennäköistä kehitystä koskevan väitteen osalta komissiolle esitetyn näytön mukaan siihen saattaisi kohdistua paineita, jos Yhdysvaltojen elektrolyyttisen mangaanidioksidin kapasiteetin kasvu jatkuu ja kysyntä laskee edelleen.

               (43)

               Päätelmistä ilmoittamisen jälkeen yksi käyttäjä väitti, että Deltan käyttämätön kapasiteetti on pientä, koska Deltan markkinaosuus oli 60–70 prosenttia ennen toimenpiteiden käyttöönottoa. Deltan käyttämätöntä kapasiteettia koskevan varovaisenkin arvion mukaan Delta voisi helposti lisätä markkinaosuuttaan merkittävästi, jos käyttämätön kapasiteetti käytettäisiin unioniin suuntautuvaan vientiin ottamatta huomioon mahdollisuutta suunnata muihin vientikohteisiin tapahtuvaa vientiä unioniin. Tällainen kehitys johtaisi Deltan potentiaalisen markkinaosuuden kasvuun.

         3.3   Unionin markkinoiden ja muiden kolmansien markkinoiden houkuttelevuus

               (44)

               Deltan myynti Yhdysvaltoihin on ollut pitkään kannattavaa, eikä havaittu mitään näyttöä siitä, että olisi Deltan etujen mukaista tarkoituksellisesti suunnata minkäänlaista osuutta tästä myynnistä unioniin. Tutkimuksessa todettu käyttämätön kapasiteetti tai ainakin merkittävä osa sitä voitaisiin kuitenkin todennäköisesti kohdentaa ainoastaan unioniin syistä, jotka esitetään edellä olevissa johdanto-osan kappaleissa. Tämä johtuu siitä, että unionin markkinat ovat yhdet maailman suurimmista. Lisäksi unionin markkinat olivat ennen voimassa olevien polkumyyntitoimenpiteiden käyttöönottoa olleet Deltalle erittäin houkuttelevat, koska sen markkinaosuus oli 60–70 prosenttia.

               (45)

               Jos Delta aikoo kilpailla unionin tuottajien kanssa hinnalla, sen olisi pakko alentaa vientihintojaan ja myydä tuotetta polkumyyntihintaan, jotta sen hinnat vastaisivat yhden unionin tuottajan tarkastelua koskevalla tutkimusajanjaksolla veloittamia hintoja. Delta voisi myös suunnata uudelleen unioniin polkumyyntihinnoin tällä hetkellä kolmansiin maihin (muihin kuin Yhdysvaltoihin) suuntautuvaa alkaalityyppisen elektrolyyttisen mangaanidioksidin vientiään, koska unionin markkinat ovat kokonsa ja yleisesti korkeamman hintatasonsa takia houkuttelevammat kuin muut Yhdysvaltojen ulkopuoliset markkinat. Lisäksi jos Delta joutuisi tulevaisuudessa vähentämään Yhdysvaltoihin viedyn elektrolyyttisen mangaanidioksidin määrää, unionin markkinat olisivat hyvin todennäköinen vientikohde tällaiselle ylimääräiselle määrälle.

               (46)

               Päätelmistä ilmoittamisen jälkeen Delta huomautti, että sen hintapolitiikkana oli myydä unionin markkinoille ainoastaan kannattavaan hintaan.

               (47)

               Siitä huolimatta myös kannattava myynti voi tapahtua polkumyynnillä, jos vientihinta on matalampi kuin normaaliarvo. Asian tueksi ei kuitenkaan voitu esittää näyttöä, koska Delta ei viiden viime vuoden aikana vienyt merkittäviä määriä tuotetta unioniin. Unionin tuotannonala väitti lisäksi, että Delta myi kyseiset pienet määrät elektrolyyttistä mangaanidioksidia unioniin tutkimusajanjakson aikana sen vuoksi, että se säilyttäisi sertifiointinsa unionin asiakkaiden kanssa.

               (48)

               Delta huomautti myös, että elektrolyyttisen mangaanidioksidin keskimääräinen tuontihinta unioniin vuonna 2012 oli 1 809 euroa/tonni eli enemmän kuin sen normaaliarvo, mikä Deltan mukaan osoitti, että se pystyi kilpailemaan muihin tuojiin nähden, eikä tarvetta polkumyyntiin ollut.

               (49)

               Tämä keskiarvo perustuu kuitenkin tiettyyn hyvin kalliiseen tuontiin Yhdysvalloista ja tiettyyn paljon halvempaan tuontiin Kiinasta. Yhdysvalloista tulevaa tuontia ei voitu sisällyttää tähän vertailuun, koska jopa kolme tai neljä kertaa unionin markkinoilla veloitettuja normaalihintoja suurempi erittäin korkea hintataso herätti epäilyjä hintojen ja/tai tuodun tuotteen luotettavuudesta. Jos Delta aikoi kilpailla noin 1 200 euroa/tonni hinnalla kiinalaisen tuonnin kanssa, Delta harjoittaisi polkumyyntiä unionin markkinoilla.

         4.   Polkumyynnin toistumisen todennäköisyyttä koskevat päätelmät

               (50)

               Edellä esitetyn perusteella on todennäköistä, että jos toimenpiteiden annettaisiin raueta, polkumyynti toistuisi. Tällöin Delta todennäköisimmin myisi unionin markkinoille alkaalityyppistä elektrolyyttistä mangaanidioksidia, koska se vei unioniin aikaisemmin juuri kyseistä tyyppiä. Myös tällä hetkellä suurin osa unionin kysynnästä kohdistuu yhä alkaalityyppiseen elektrolyyttiseen mangaanidioksidiin. Tutkimus osoitti, että alkaalityyppisen elektrolyyttisen mangaanidioksidin myynti muihin määräpaikkoihin, kuten Etelä-Koreaan, Kiinan ja Brasiliaan, tapahtui polkumyynnillä hintoihin, joiden polkumyyntimarginaalit vaihtelivat 2 prosentista 21 prosenttiin.

               (51)

               Lisäksi Deltalla oli unionin kulutukseen nähden merkittävä määrä käyttämätöntä kapasiteettia tarkastelua koskevan tutkimusajanjakson aikana. Jos tämä kapasiteetti käytettäisiin unioniin suuntautuvaan vientiin ja hintakilpailuun unionin tuottajien kanssa tai kolmansista maista tulevan merkittävän tuonnin kanssa, on erittäin todennäköistä, että vienti tapahtuisi polkumyyntihinnoin.

         D.   UNIONIN TUOTANNONALAN MÄÄRITELMÄ

               (52)

               Tarkastelua koskevalla tutkimusajanjaksolla samankaltaista tuotetta tuotti kaksi unionin tuottajaa, THA ja Cegasa, jotka toimivat tutkimuksessa täydessä yhteistyössä. Alkuperäisessä tutkimuksessa Cegasa, joka ei kyseiseen aikaan tuottanut tuotetta vapaille markkinoille vaan ainoastaan omaan käyttöön, ei kuulunut valituksen tekijöihin eikä toiminut yhteistyössä mutta ei myöskään vastustanut tutkimusta.

               (53)

               Päätelmistä ilmoittamisen jälkeen eräs asianomainen osapuoli kyseenalaisti Cegasan aseman pyynnön esittäjänä toimenpiteiden voimassaolon päättymistä koskevassa tarkastelussa, koska se ei ollut valituksen tekijänä alkuperäisessä tutkimuksessa, ei tuottanut vapaille markkinoille eikä näin ollen kärsinyt kyseisenä ajankohtana vahinkoa. Väite hylättiin, koska toimenpiteiden voimassaolon päättymistä koskeva tarkastelupyyntö on tehtävä unionin tuottajien toimesta tai puolesta mutta ei välttämättä (ainoastaan) alkuperäisen valituksen tekijän/tekijöiden toimesta.

               (54)

               Kaksi unionin tuottajaa vastaa kaikesta elektrolyyttisen mangaanidioksidin tuotannosta unionissa ja muodostaa perusasetuksen 4 artiklan 1 kohdassa ja 5 artiklan 4 kohdassa tarkoitetun ”unionin tuotannonalan”.

               (55)

               Vahinkoa koskevassa tarkastelussa kaikki vahinkoindikaattorit määritettiin mikrotalouden tasolla, koska koko unionin tuotannonala toimi yhteistyössä. Tietojen luottamuksellisuuden suojaamiseksi kaikki tiedot on esitetty indeksoidussa muodossa tai vaihteluväleinä.

         E.   TILANNE UNIONIN MARKKINOILLA

   1.   Kulutus unionin markkinoilla

               (56)

               Unionin kulutus määritettiin i) todennetusta unionin tuotannonalan myynnin määrästä unionin markkinoilla, ii) ainoan eteläafrikkalaisen tuottajan todennetusta tuontimäärästä ja iii) muista maista tulevasta tuonnista Eurostatin tietojen perusteella.

               (57)

               Elektrolyyttisen mangaanidioksidin kulutus unionissa pysyi vakaana vuoden 2009 ja tarkastelua koskevan tutkimusajanjakson välisenä aikana. Se kasvoi vuosina 2010 ja 2011 mutta palasi vuonna 2012 takaisin vuoden 2009 tasolle.

                  Taulukko 1

                           2009

                           2010

                           2011

                           Tarkastelua koskeva tutkimusajanjakso

                           Indeksi (2009 = 100)

                           100

                           102

                           108

                           100

         2.   Etelä-Afrikasta tuleva tuonti

   2.1   Määrä ja markkinaosuus

               (58)

               Toimenpiteiden käyttöönoton jälkeen Etelä-Afrikasta peräisin oleva tuonti käytännöllisesti katsoen loppui.

                  Taulukko 2

                           2009

                           2010

                           2011

                           Tarkastelua koskeva tutkimusajanjakso

                           Etelä-Afrikasta tulevan toimenpiteiden alaisen tuonnin määrä

                           100

                           2

                           3

                           1

                           Etelä-Afrikasta tulevan toimenpiteiden alaisen tuonnin markkinaosuus

                           100

                           2

                           4

                           1

         2.2   Hinnat ja hinnan alittavuus

               (59)

               Etelä-Afrikasta peräisin olevan elektrolyyttisen mangaanidioksidin erittäin vähäisessä myynnissä unioniin tarkastelua koskevalla tutkimusajanjaksolla hinnat eivät alittaneet unionin tuotannonalan hintoja. Määrien vähäisyyden vuoksi niiden perusteella ei kuitenkaan voida tehdä merkityksellisiä päätelmiä.

               (60)

               Sen vuoksi myös unionin tuotannonalan tuottaman ja myymän elektrolyyttisen mangaanidioksidin ja Etelä-Afrikan tuottaman ja muualle maailmaan myymän elektrolyyttisen mangaanidioksidin hintoja vertailtiin kahteen eri skenaarioon perustuen: myynti Yhdysvaltoihin mukaan luettuna ja myynti ilman myyntiä Yhdysvaltoihin. Analyysi, jossa Deltan Yhdysvaltoihin suuntautuvassa viennissä käyttämä vientihinta jätettiin pois, perustui Yhdysvaltojen markkinoilla vallinneeseen erityiseen markkinatilanteeseen, joka johti erittäin korkeisiin hintoihin verrattuna Deltan muihin maihin suuntautuvassa viennissä käyttämiin hintoihin (ks. johdanto-osan kappaleet edellä).

               (61)

               Vertailu osoitti, että tutkimusajanjakson aikana Etelä-Afrikasta muualle maailmaan suuntautuneessa myynnissä ei alitettu unionin tuotannonalan hintoja, jos Yhdysvaltoihin suuntautuva vienti otettiin huomioon, mutta jos myynti Yhdysvaltoihin jätettiin pois, hinnat alittivat unionin tuotannonalan hinnat. Jos myynti Yhdysvaltoihin jätettiin pois, Deltan vientihinnat alittivat myös unionin tuotannonalan hinnat.

               (62)

               Päätelmistä ilmoittamisen jälkeen unionin tuotannonala väitti edelleen, että Deltan Yhdysvaltoihin suuntautuneen viennin hinnat eivät anna viitteitä sen tulevasta hinnoittelusta unionin markkinoilla ja että unionin ja Yhdysvaltojen markkinoiden rakenteellisten erojen vuoksi näitä hintoja ei pitäisi ottaa huomioon. Toisaalta Delta toisti, että Yhdysvaltojen elektrolyyttisen mangaanidioksidin markkinoita voidaan pitää kypsinä markkinoina, joilla kotimaiset tuottajat ja tuojat kilpailevat vapaasti ja joilla on monia käyttäjiä, myös käyttäjiä, jotka toimivat unionin alueella. Sen vuoksi Deltan Yhdysvaltoihin harjoittamaa myyntiä ei pitäisi jättää tarkastelun ulkopuolelle. Lisäksi Delta katsoi, että komission ei olisi pitänyt käyttää viitehinnan alittavuuden laskemisessa tavoitevoittoa, jonka unionin tuotannonala saavutti alkuperäisessä tutkimuksessa ilman polkumyynnillä tapahtuvaa tuontia.

               (63)

               Käsiteltävänä olevassa asiassa, jossa tuonti asianomaisesta maasta käytännössä lakkasi alkuperäisten toimenpiteiden käyttöönoton jälkeen, tutkivan viranomaisen on suoritettava tulevaisuuden näkymiä kartoittava analyysi, joka perustuu kohtuulliseen määrään oletuksia, mukaan lukien hinta, jolla Delta todennäköisesti myisi elektrolyyttistä mangaanidioksidiaan unionissa, jos voimassa olevien polkumyynnin vastaisten toimenpiteiden annettaisiin raueta.

               (64)

               On kiistaton tosiseikka, että elektrolyyttisen mangaanidioksidin kaikki markkinat (Yhdysvallat, EU, Aasia) ovat erilaisia ja että tuottajat soveltavat erilaisia hinnoittelustrategioita pitäen mielessä sekä tuotantokustannukset että tuotantokapasiteetin kohdemaassa, tarpeen saada markkinaosuuksia (takaisin) ja paikalliset kilpailuolosuhteet. Delta myös kiistattomasti hinnoittelee elektrolyyttisen mangaanidioksidin myyntihintansa Yhdysvaltojen markkinoilla huomattavasti korkeammiksi kuin muilla markkinoilla. Siksi on odotettavissa, että Deltan unionin viennissä noudattamat hinnat eivät tulevaisuudessa määräydy sen Yhdysvaltojen viennissä noudattamien nykyisten hintojen mukaan vaan unionin markkinoiden erityisten markkinaolosuhteiden ja markkinatodellisuuden mukaan.

               (65)

               Komission ilmoitusasiakirjan polkumyyntilaskelmissa Deltan ainoastaan alkaalityyppisen elektrolyyttisen mangaanidioksidin myynnissä eri markkinoille käyttämiä myyntihintoja verrattiin laskennalliseen normaaliarvoon, mutta hinnan alittavuutta koskevissa laskelmissa otettiin huomioon myös Deltan myynti yhden hiili-sinkkityyppisen elektrolyyttisen mangaanidioksidityypin osalta. Päätelmistä ilmoittamisen jälkeen unionin tuotannonala huomautti, että alkaalityyppisen ja hiili-sinkkityyppisen elektrolyyttisen mangaanidioksidin koko myynti olisi otettava polkumyyntiä ja vahinkoa koskevissa laskelmissa huomioon. Delta puolestaan väitti, että koska suurin osa unionin kulutuksesta ja Deltan viennistä unioniin koostuu ainoastaan alkaalisen elektrolyyttisen mangaanidioksidin myynnistä, hiili-sinkkityyppisen alkaalisen elektrolyyttisen mangaanidioksidin myyntiä ei pitäisi ottaa lainkaan huomioon.

               (66)

               Komissio on tullut siihen tulokseen että sekä alkaali- että hiili-sinkkityyppinen elektrolyyttinen mangaanidioksidi, kaikki tyypit mukaan lukien, olisi otettava huomioon sekä polkumyyntiä että vahinkoa koskevissa laskelmissa lähinnä seuraavista syistä: ensinnäkin, kuten edellä mainitaan, unionissa on myös hiili-sinkkityyppiselle elektrolyyttiselle mangaanidioksidille kysyntää ja omat markkinat, vaikkakin pienemmät kuin alkaalityyppisen elektrolyyttisen mangaanidioksidin markkinat, ja nämä markkinat saattaisivat olla Deltan unioniin suuntautuvan viennin kannalta kiinnostavia. Toiseksi, alkaalityyppistä ja hiili-sinkkityyppistä elektrolyyttistä mangaanidioksidia tuotetaan samassa laitoksessa, samalla tuotantolinjalla, samaa raaka-ainetta ja samaa tuotantoprosessia käyttäen. Elektrolyysiprosessin parametrien asetuksia (virran tiheys, lämpötila, elektrolyyttipitoisuus jne.) muuttamalla elektrolyyttisen mangaanidioksidin valmistajat voivat valita tuottavatko ne alkaalista vai hiili-sinkkityyppistä elektrolyyttistä mangaanidioksidia. Sen vuoksi on tarkoituksenmukaisempaa laskea hinnan alittavuus siten, että Deltan elektrolyyttisen mangaanidioksidin (sekä alkaalityyppisen että hiili-sinkkityyppisen) keskimääräistä vientihintaa verrataan unionin tuottajien elektrolyyttisen mangaanidioksidin (sekä alkaalityyppisen että hiili-sinkkityyppisen) keskimääräiseen myyntihintaan.

               (67)

               Viitehinnan alittavuutta koskevissa analyyseissa komissio käytti tavoitevoittoa, jonka unionin tuotannonala saavutti alkuperäisessä tutkimuksessa ilman polkumyynnillä tapahtuvaa tuontia ja joka vastaa voittoa, jota pääomavaltaisen alan tuottajien, kuten elektrolyyttisen mangaanidioksidin tuottajat, voidaan olettaa saavuttavan tavanomaisissa kilpailuolosuhteissa. Asianmukaisella tavoitevoitolla ei kuitenkaan ole merkitystä tässä toimenpiteiden voimassaolon päättymistä koskevassa tarkastelussa. Komissio myöntää, että polkumyynti ei jatkunut, joten myöskään hintojen alittavuudesta johtuva vahinko ei jatkunut. Tässä analyysissä keskitytään sen vuoksi tulevaisuuteen ja pyritään ennustamaan vahingon toistumisen todennäköisyyttä siinä tapauksessa, että polkumyynti todennäköisesti toistuu.

               (68)

               Delta väitti, että tuonnin jälkeisiä kustannuksia on aliarvioitu, koska niissä ei otettu huomioon kuljetuskustannuksia, jotka aiheutuvat tuotteen toimittamisesta Antwerpenin satamasta asiakkaille.

               (69)

               Komissio vertasi kuitenkin unionin tuotannonalan noudettuna lähettäjältä -hintoja viejien hintoihin unionin rajalla ja sen vuoksi tuonnin jälkeiset kustannukset koskivat ainoastaan käsittelyä ja testausta eivätkä kuljetuskustannuksia. Tämän vuoksi kyseinen väite hylättiin.

         3.   Tuonti muista kolmansista maista

               (70)

               Muista kolmansista maista tarkastelujaksolla tulleen tuonnin määrän ja markkinaosuuden kehitys sekä keskimääräiset tuontihinnat esitetään seuraavassa taulukossa.

                  Taulukko 3

                           2009

                           2010

                           2011

                           Tarkastelua koskeva tutkimusajanjakso

                           Muista maista tulevan tuonnin määrä (tonnia)

                           5 000 – 10 000

                           10 000 – 15 000

                           5 000 – 10 000

                           5 000 – 10 000

                           Indeksi 2009 = 100

                           100

                           113

                           92

                           88

                           Muista kolmansista maista tulevan tuonnin markkinaosuus

                           25–30 %

                           30–35 %

                           20–25 %

                           20–25 %

                           Muista maista tulevan tuonnin arvot (euroa)

                           10–15 milj.

                           15–20 milj.

                           10–15 milj.

                           10–15 milj.

                           Indeksi 2009 = 100

                           100

                           113

                           93

                           102

                           Tuontihinta (euroa/tonni)

                           1 566

                           1 572

                           1 590

                           1 809

                              Lähde: Eurostat.

               (71)

               Muista kolmansista maista tulevan elektrolyyttisen mangaanidioksidin tuonnin määrä unioniin laski tarkastelujaksolla. Kyseisen tuonnin hinnat olivat tarkastelua koskevalla tutkimusajanjaksolla unionin tuotannonalan keskimääräisiä hintoja ja Deltan muille markkinoilla suuntautuvan viennin hintoja korkeammat, Yhdysvaltoja lukuun ottamatta. Kuten edellä todetaan 1 809 euroa/tonni on keskiarvo hyvin erilaisista tuontihinnoista, jotka vaihtelevat Kiinasta erittäin halvoin hinnoin tulevasta tuonnista Yhdysvalloista erittäin korkein hinnoin tulevaan tuontiin. Etenkin Yhdysvalloista peräisin olevassa tuonnissa todetut hintatasot ovat äärimmäisen korkeita verrattuna mihinkään unionin tuottajien, Deltan tai muiden viejien hintahaarukoihin, joten analyysejä ei voida kohtuudella perustaa niihin. Näin ollen kyseistä keskiarvoa ei voida jatkossa käyttää sellaisenaan viitehintana Etelä-Afrikasta peräisin olevalle tuonnille. Delta ei kilpailisi Yhdysvalloista peräisin olevan tuonnin hintojen kanssa vaan unionin tuotannonalan hintojen kanssa.

         4.   Unionin tuotannonalan taloudellinen tilanne

               (72)

               Perusasetuksen 3 artiklan 5 kohdan mukaisesti tarkasteltiin kaikkia asiaankuuluvia taloudellisia tekijöitä ja indeksejä, joilla oli vaikutusta unionin tuotannonalan tilanteeseen tarkastelujakson aikana.

         a)   Tuotanto

               (73)

               Unionin tuotanto kasvoi 6 prosenttia vuoden 2009 ja tarkastelua koskevan tutkimusajanjakson välisenä aikana. Tarkemmin sanottuna se kasvoi 7 prosenttiyksikköä vuosina 2009–2011 ja laski sen jälkeen 1 prosenttiyksikön tarkastelua koskevalla tutkimusajanjaksolla.

                  Taulukko 4

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           102

                           107

                           106

                              Lähde: Kyselylomakevastaukset ja tarkastelupyyntö.

         b)   Tuotantokapasiteetti ja kapasiteetin käyttöaste

               (74)

               Unionin tuottajien tuotantokapasiteetti kasvoi 9 prosenttia koko tarkastelujakson ajan, mikä johtui lähinnä tuotantoprosessiin tehdyistä pienistä muutoksista (eli ei suuria investointeja uusiin tuotantolaitoksiin ja laitteisiin).

               (75)

               Koska kapasiteetin lisäys oli suurempi kuin tuotannon lisäys, kapasiteetin käyttöaste laski 3 prosenttiyksikköä.

                  Taulukko 5

                           2009

                           2010

                           2011

                           Tarkastelua koskeva tutkimusajanjakso

                           Tuotantokapasiteetti
                           Indeksi 2009 = 100

                           100

                           103

                           108

                           109

                           Kapasiteetin käyttöaste
                           Indeksi 2009 = 100

                           100

                           99

                           99

                           97

                              Lähde: Kyselylomakevastaukset ja tarkastelupyyntö.

         c)   Varastot

               (76)

               Varastojen määrä pysyi tasaisena tarkastelujakson ajan. Se laski vuonna 2011 mutta palautui vuoden 2009 tasolle tarkastelua koskevalla tutkimusajanjaksolla

                  Taulukko 6

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           103

                           86

                           100

                              Lähde: Kyselylomakevastaukset.

         d)   Myyntimäärä

               (77)

               Unionin tuottajien myynnin määrä etuyhteydettömille asiakkaille unionin markkinoilla kasvoi 10 prosenttia vuoden 2009 ja tarkastelua koskevan tutkimusajanjakson välillä. Vuonna 2011 se kasvoi 20 prosenttia vuodesta 2009 mutta laski jyrkästi 10 prosenttiyksikköä tarkastelua koskevalla tutkimusajanjaksolla.

                  Taulukko 7

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           103

                           120

                           110

                              Lähde: Kyselylomakevastaukset ja tarkastelupyyntö.

         e)   Markkinaosuus

               (78)

               Vuoden 2009 ja tutkimusajanjakson välillä unionin tuottajat kasvattivat markkinaosuutta 10 prosenttiyksikköä. Markkinaosuuden kasvu selittyy sillä, että unioniin suuntautuvan tuonnin markkinaosuus laski.

                  Taulukko 8

                           2009

                           2010

                           2011

                           Tarkastelua koskeva tutkimusajanjakso

                           Unionin tuotannonalan markkinaosuus

                           65–70 %

                           65–70 %

                           75–80 %

                           75–80 %

                           Indeksi 2009 = 100

                           100

                           101

                           111

                           110

                              Lähde: Kyselylomakevastaukset, tarkastelupyyntö ja Eurostat.

         f)   Kasvu

               (79)

               Unionin kulutus pysyi vakaana vuoden 2009 ja tarkastelua koskevan tutkimusajanjakson välillä, kuten edellä olevasta taulukosta 1 ilmenee. Mitkään muut indikaattorit eivät osoita tarkastelun kohteena olevan tuotteen merkittävää kasvua unionin markkinoilla.

         g)   Työllisyys

               (80)

               Unionin tuotannonalan työllisyystaso laski 9 prosenttiyksikköä vuoden 2009 ja tarkastelua koskevan tutkimusajanjakson välisenä aikana.

                  Taulukko 9

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           91

                           90

                           91

                              Lähde: Kyselylomakevastaukset ja tarkastelupyyntö.

         h)   Tuottavuus

               (81)

               Unionin tuotannonalan työvoiman tuottavuus, ilmaistuna tuotantomääränä (tonnia) työntekijää kohti vuodessa, kasvoi tarkastelujaksolla 18 prosenttia. Tämä on seurausta siitä, että tuotanto kasvoi 6 prosenttia samalla kun työllisyys laski 9 prosenttia. Tämä oli erityisen ilmeistä vuonna 2011, jolloin tuotanto kasvoi vaikka työllisyystaso jatkoi laskua, ja tuottavuus oli 20 prosenttiyksikköä korkeampi kuin vuonna 2009.

                  Taulukko 10

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           112

                           120

                           118

                              Lähde: Kyselylomakevastaukset ja tarkastelupyyntö.

         i)   Myyntihintoihin vaikuttavat tekijät

               (82)

               Unionin tuotannonalan unionin markkinoilla etuyhteydettömille asiakkaille tapahtuvan myynnin vuosittaiset keskimääräiset hinnat laskivat 11 prosenttia vuoden 2009 ja tarkastelua koskevan tutkimusajanjakson välisenä aikana.

                  Taulukko 11

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           95

                           93

                           89

                              Lähde: Kyselylomakevastaukset ja tarkastelupyyntö.

         j)   Polkumyyntimarginaalin suuruus ja elpyminen aiemmasta polkumyynnistä

               (83)

               Koska Etelä-Afrikasta peräisin oleva tuonti loppui lähes kokonaan sen jälkeen, kun voimassa olevat polkumyynnin vastaiset toimenpiteet otettiin käyttöön, polkumyyntimarginaalien suuruutta ei voida arvioida. Kun kuitenkin otetaan huomioon sekä edellä että jäljempänä mainitut tärkeimmät taloudelliset indikaattorit, unionin tuotannonalan tilanteen todettiin olevan edelleen vaikea ja haavoittuva.

         k)   Palkat

               (84)

               Huolimatta siitä, että työvoiman kokonaiskustannukset laskivat, keskimääräiset työvoimakustannukset kasvoivat tarkastelujakson aikana kokonaistyövoiman vähenemisen seurauksena.

                  Taulukko 12

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           102

                           103

                           103

                              Lähde: Kyselylomakevastaukset.

         l)   Kannattavuus ja investointien tuotto

               (85)

               Tarkastelujakson aikana unionin tuotannonalan unionin markkinoiden etuyhteydettömille asiakkaille tapahtuvan samankaltaisen tuotteen myynnin kannattavuus (ilmaistuna prosentteina nettomyynnistä) puolittui vuoden 2009 ja tarkastelua koskevan tutkimusajanjakson välillä. Kannattavuus oli tarkastelua koskevalla tutkimusajanjaksolla merkittävästi alhaisempi kuin tavoitevoitto, joka alkuperäisessä tutkimuksessa vahvistettiin sellaisen voiton tasolle, jonka unionin tuotannonala saavutti ilman vahingollista polkumyyntiä.

               (86)

               Investointien tuotto (ilmaistuna voittoprosenttina investointien nettokirjanpitoarvosta) noudatteli suunnilleen kannattavuuden kehitystä.

                  Taulukko 13

                           2009

                           2010

                           2011

                           Tarkastelua koskeva tutkimusajanjakso

                           Unionin tuotannonalan kannattavuus

                           5–10 %

                           5–10 %

                           5–10 %

                           0–5 %

                           Indeksi 2009 = 100

                           100

                           63

                           63

                           50

                           Investointien tuotto (voitto prosentteina investointien nettokirjanpitoarvosta)

                           15–20 %

                           5–10 %

                           10–15 %

                           5–10 %

                           Indeksi 2009 = 100

                           100

                           64

                           84

                           51

                              Lähde: Kyselylomakevastaukset.

         m)   Kassavirta ja pääoman saanti

               (87)

               Operatiivisen toiminnan nettokassavirta väheni huomattavasti tarkastelujaksolla, vaikkakin se pysyi positiivisena, vuotta 2010 lukuun ottamatta.

                  Taulukko 14

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           –34

                           71

                           10

                              Lähde: Kyselylomakevastaukset.

               (88)

               Ei ole mitään merkkejä siitä, että unionin tuotannonalalla olisi ollut vaikeuksia saada pääomaa, jos se olisi yrittänyt, mutta tarkastelujakson aikana ei tehty merkittäviä investointeja eikä unionin tuotannonala sen vuoksi ollut ”koetuksella”.

         n)   Investoinnit

               (89)

               Unionin tuotannonalan vuosi-investoinnit samankaltaisen tuotteen tuotantoon puolittuivat vuoden 2009 ja tarkastelua koskevan tutkimusajanjakson välillä. Tarkemmin sanottuna ne vähenivät vuonna 2010, lisääntyivät vuonna 2011 ja vähenivät uudelleen tarkastelua koskevalla tutkimusajanjaksolla. Investointien jyrkkä väheneminen vuoden 2011 ja tarkastelua koskevan tutkimusajanjakson välillä selittyy osittain sillä, että unionin tuotannonala oli jo tarkastelujakson aikana tehnyt tarvittavat suunnitellut tärkeimmät investointinsa.

                  Taulukko 15

                           2009

                           2010

                           2011

                           Tarkastelua koskeva tutkimusajanjakso

                           Indeksi 2009 = 100

                           100

                           45

                           115

                           52

                              Lähde: Kyselylomakevastaukset.

         5.   Unionin tuotannonalan tilannetta koskevat päätelmät

               (90)

               Taloudellisten indikaattorien analyysistä käy ilmi, että unionin tuotannonalan tuotanto ja myynti kasvoivat tarkastelujaksolla. Vaikka havaittu määrällinen lisäys ei ollut sinänsä merkittävä, sitä olisi tarkasteltava ottaen huomioon tuotantokapasiteetin kasvu ja myyntihintojen lasku, minkä vuoksi unionin tuottajien kapasiteetin käyttöaste laski kolme prosenttiyksikköä ja yksikkömyyntihinta 11 prosenttiyksikköä.

               (91)

               Samaan aikaan unionin tuotannonalan taloudellinen tilanne osoitti kannattavuuden, sijoitetun pääoman tuoton, työllisyyden ja kassavirran heikkenemistä. Varsinkin kannattavuus, joka on unionin tuotannonalan asemaa kuvaava tärkeä indikaattori, on edelleen huomattavasti alle alkuperäisessä tutkimuksessa asetetun tavoitevoiton. Unionin tuotannonala ei ole vielä kokonaan toipunut aiemman polkumyynnin vaikutuksista, ja sen tilanne on edelleen vaikea ja näin ollen erittäin haavoittuva, jos polkumyynnillä tapahtunut tuonti toistuisi. Keskimääräiset myyntihinnat ovat laskeneet vuosien mittaan ja laskisivat mitä todennäköisimmin edelleen, jos Etelä-Afrikasta peräisin oleva polkumyynnillä tapahtuva tuonti toistuisi, mikä pahentaisi unionin tuotannonalan jo nyt vaikeaa tilannetta.

               (92)

               Päätelmistä ilmoittamisen jälkeen tietyt asianomaiset osapuolet väittivät, että nykyinen vaikea ja haavoittuva unionin tuotannonalan tilanne ei johtunut Etelä-Afrikasta peräisin olevasta polkumyynnillä tapahtuneesta tuonnista eikä aiemman polkumyynnin vaikutuksista.

               (93)

               He totesivat, että edellä mainittujen tärkeimpien taloudellisten indikaattorien osoittamat suuntaukset koskivat jaksoa (vuoden 2009 ja tarkastelua koskevan tutkimusajanjakson välinen aika), jonka aikana i) alkuperäiset polkumyynnin vastaiset toimenpiteet olivat olleet voimassa jo jonkin aikaa, ii) tuonti Etelä-Afrikasta oli käytännössä loppunut, ja iii) unionin markkinoille tuli uusi toimija (Cegasa). Asianomaiset osapuolet tarkastelivat molempien unionin tuottajien taloudellisia indikaattoreita erikseen yhdistämättä niitä, ja päättelivät, että unionin tuotannonalan tilanne oli vaikea ainoiden markkinoilla toimivien kahden unionin tuottajan vastikään alkaneen sisäisen kilpailun vuoksi.

               (94)

               Nämä asianomaiset osapuolet väittivät erityisesti, että komissio ei ollut onnistunut ottamaan unionin tuotannonalalla vuoden 2009 jälkeen tapahtuneita perustavanlaatuisia muutoksia huomioon. Ne huomauttivat, että voimassa olevien polkumyynnin vastaisten toimenpiteiden käyttöönoton jälkeen alkuperäisen ja ainoan valituksen tekijän (THA) taloudelliset indikaattorit paranivat huomattavasti, mikä poistaa kaikki aiemmasta polkumyynnistä aiheutuneet negatiiviset vaikutukset. Sen jälkeen toinen unionin tuottaja, Cegasa, joka aikaisemmin valmisti elektrolyyttistä mangaanidioksidia ainoastaan omaan käyttöön, siirsi paristontuotantolaitoksensa unionin ulkopuolelle. Tämän seurauksena se vapautti merkittävän määrän elektrolyyttistä mangaanidioksidia vapaille markkinoille ja alkoi myydä sitä alhaiseen hintaan, jolloin se kilpaili ainoan toisen unionin tuottajan kanssa ja aiheutti voimakasta alentamispainetta hintoihin, kapasiteetin käyttöasteeseen ja kannattavuuteen.

               (95)

               Ilmoitusasiakirjassaan komissio oli jo myöntänyt unionin tuotannonalalla alkuperäisen tutkimuksen jälkeen tapahtuneen rakenteellisen muutoksen. Tämä on ollut myönteinen edistysaskel ja osoittaa markkinoiden avoimuutta ja keskinäisen kilpailun lisääntymistä, tuonti mukaan luettuna.

               (96)

               Komissio on samaa mieltä myös siitä, että näissä olosuhteissa ja varsinkin koska Etelä-Afrikasta ei tällä hetkellä tapahdu tuontia, tämänhetkinen unionin tuotannonalan tila ei voi johtua Etelä-Afrikasta peräisin olevasta polkumyynnistä eikä sitä pitäisi luokitella ”vahingon jatkumiseksi”.

               (97)

               Komissio on tutkinut molempien unionin tuottajien yhteenlaskettuja suuntauksia vuodesta 2009 ja päätellyt, että tärkeimmät taloudelliset indikaattorit eivät ole suotuisia ja että unionin tuotannonala on vaikeassa ja haavoittuvassa tilassa. On selvää, että koska Etelä-Afrikasta ei tapahdu tuontia, Deltan harjoittama polkumyynti ei voi olla tähän syynä. Toimenpiteiden voimassaolon päättymistä koskevassa tarkastelussa, jossa painotetaan polkumyynnin ja vahingon toistumisen todennäköisyyttä siinä tapauksessa, että toimenpiteiden annettaisiin raueta, polkumyynti, vahinko ja syy-yhteys tarkastelua koskevalla tutkimusajanjaksolla eivät ole analyysin määrääviä tekijöitä.

               (98)

               Komissio päättelee, että unionin tuotannonala on edelleen vaikeassa ja haavoittuvassa tilanteessa ja sen kannattavuus on kaukana tasosta, jolla sen voisi tällaisella pääomavaltaisella teollisuudenalalla olettaa olevan. Vertailu alkuperäiseen tutkimukseen voidaan tehdä ainoastaan yhden unionin tuottajan osalta, koska toinen tuottaja ei myynyt avoimilla unionin markkinoilla kyseisenä ajanjaksona. Kyseisen unionin tuottajan voitot tarkastelua koskevalla tutkimusajanjaksolla olivat huomattavasti alhaisemmat kuin alkuperäisessä tutkimuksessa, jonka aikana polkumyynnillä tapahtuvaa tuontia ei esiintynyt.

         F.   VAHINGON TOISTUMISEN TODENNÄKÖISYYS

   1.   Arvioitujen tuontimäärien ja -hintojen vaikutukset, jos toimenpiteet kumotaan

               (99)

               Ainoalla tiedossa olevalla eteläafrikkalaisella tuottajalla (Delta) on elektrolyyttisen mangaanidioksidin käyttämätöntä kapasiteettia ja mahdollisuus aloittaa vienti unionin markkinoille uudelleen merkittävinä määrinä. Alkuperäisen tarkastelujakson aikana (2002-2005/6) Deltan markkinaosuus kasvoi voimakkaasti 30–40 prosentista 60-70 prosenttiin. Delta on näin ollen jo osoittanut, että se pystyy lisäämään unioniin suuntautuvia vientimääriään nopeasti.

               (100)

               Deltan CIF-vientihinnat muille markkinoille, Yhdysvaltojen markkinoita lukuun ottamatta, kun otetaan huomioon kaikki elektrolyyttisen mangaanidioksidin tyypit ja laadut, olivat tarkastelua koskevalla tutkimusajanjaksolla alhaisemmat kuin unionin tuotannonalan hinnat ja alittivat ne. Muiden markkinoiden alhaisemmat hinnat voisivat rohkaista Deltaa suuntaamaan kyseistä vientiä unionin markkinoille, jos toimenpiteiden annettaisiin raueta.

               (101)

               Kun otetaan huomioon tutkimuksen aikana todettu käyttämätön kapasiteetti, muiden vientimarkkinoiden kyllästymisaste sekä unionin markkinoiden houkuttelevuus, Delta voisi kaikella todennäköisyydellä yrittää saada takaisin merkittävän markkinaosuutensa unionissa, jonka se menetti voimassa olevien toimenpiteiden käyttöönoton jälkeen. Kuten edellä pääteltiin, Deltan olisi harjoitettava vientiä polkumyyntihintaan, jotta se saisi markkinaosuutensa takaisin. Jos Etelä-Afrikasta peräisin olevan elektrolyyttisen mangaanidioksidin tuontiin ei sovellettaisi polkumyyntitulleja ja polkumyynnillä tapahtuva tuonti toistuisi, se aiheuttaisi entistä voimakkaampia hintapaineita unionin tuotannonalalle ja erittäin todennäköisesti merkittävää vahinkoa.

         2.   Vahingon toistumisen todennäköisyyttä koskevat päätelmät

               (102)

               Toimenpiteiden kumoaminen johtaisi erittäin todennäköisesti Etelä-Afrikasta peräisin olevan polkumyynnillä tapahtuvan tuonnin toistumiseen, mikä aiheuttaisi unionin tuotannonalalle hintojen alentamispainetta ja huonontaisi sen taloudellista tilannetta. Etelä-Afrikkaan kohdistuvien toimenpiteiden kumoaminen johtaisi sen vuoksi todennäköisesti vahingon toistumiseen, mikä todennäköisesti pahentaisi unionin tuotannonalan jo nyt vaikeaksi ja haavoittuvaksi todettua tilannetta.

         G.   UNIONIN ETU

   1.   Johdanto

               (103)

               Komissio tutki perusasetuksen 21 artiklan mukaisesti onko nykyisten Etelä-Afrikkaan sovellettavien polkumyynnin vastaisten toimenpiteiden voimassa pitäminen kaiken kaikkiaan unionin edun vastaista. Unionin etua määritettäessä arvioitiin kaikki asiaan liittyvät etunäkökohdat.

               (104)

               Kaikille asianomaisille osapuolille annettiin tilaisuus esittää näkökantansa perusasetuksen 21 artiklan 2 kohdan mukaisesti.

               (105)

               Alkuperäisessä tutkimuksessa todettiin, ettei toimenpiteiden käyttöönotto ole unionin edun vastaista. Tämä tutkimus on toimenpiteiden voimassaolon päättymistä koskeva tarkastelu, joten siinä tarkastellaan tilannetta, jossa polkumyyntitoimenpiteet ovat jo olleet voimassa, ja sen avulla voidaan siten arvioida nykyisten polkumyyntitoimenpiteiden mahdollisia perusteettomia kielteisiä vaikutuksia asianomaisiin osapuoliin.

               (106)

               Siitäkin huolimatta, että päätelmien mukaan vahingollinen polkumyynti todennäköisesti toistuu, komissio tutki, oliko olemassa pakottavia syitä, joiden perusteella olisi pääteltävä, että Etelä-Afrikasta peräisin olevan elektrolyyttisen mangaanidioksidin tuontia koskevien toimenpiteiden voimassa pitäminen ei ole unionin edun mukaista.

         2.   Unionin tuotannonalan ja muiden unionin tuottajien etu

               (107)

               Vaikka voimassa olevat polkumyynnin vastaiset toimenpiteet estivät polkumyynnillä tapahtuvan tuonnin unionin markkinoille, unionin tuotannonala on edelleen vaikeassa ja haavoittuvassa tilanteessa, kuten eräiden keskeisten vahinkoindikaattorien negatiiviset suuntaukset osoittavat.

               (108)

               Jos toimenpiteiden voimassaolon annettaisiin päättyä, on todennäköistä, että unionin tuotannonalan nykytilanne jatkuisi ja heikkenisi edelleen sen vuoksi, että Etelä-Afrikasta peräisin oleva polkumyynnillä tapahtuva tuonti lisääntyisi huomattavina määrinä. Tällainen tuonti johtaisi muun muassa markkinaosuuden menetyksiin, myyntihintojen laskuun, kapasiteetin käyttöasteen pienenemiseen ja yleisesti ottaen unionin tuotannonalan taloudellisen tilanteen heikkenemiseen.

               (109)

               Sen vuoksi on selvää, että Etelä-Afrikan vastaisten polkumyyntitoimenpiteiden pitäminen voimassa ei olisi vastoin unionin tuotannonalan etua.

         3.   Tuojien etu

               (110)

               Alkuperäisessä tutkimuksessa havaittiin, että toimenpiteiden käyttöönotolla ei todennäköisesti ole vakavaa kielteistä vaikutusta unionin tuojien tilanteeseen. Yksikään kauppias tai tuoja ei toiminut yhteistyössä tässä tutkimuksessa. Koska ei ole näyttöä siitä, että voimassa olevat toimenpiteet ovat merkittävästi vaikuttaneet tuojiin, voidaan päätellä, ettei toimenpiteiden jatkamisella ole merkittävää kielteistä vaikutusta unionin tuojiin.

         4.   Käyttäjien etu

               (111)

               Kaikkiin elektrolyyttisen mangaanidioksidin (paristontuottajien raaka-aine) tiedossa oleviin käyttäjiin unionissa otettiin yhteyttä. Vastaukset saatiin kahdelta yritykseltä, jotka kuuluivat samaan monikansalliseen ryhmään. Alkuperäisessä tutkimuksessa kaksi muuta paristontuottajaa teki yhteistyötä ja vastusti toimenpiteiden käyttöönottoa.

               (112)

               Yhteistyössä toiminut käyttäjä kertoi unionin paristontuottajien vaikeasta taloudellisesta tilanteesta, joka johtui niiden tärkeimpien asiakkaiden (vähittäiskauppiaiden) aiheuttamasta hintojen alentamispaineesta ja siitä johtuvasta työpaikkojen menetysriskistä. Se ei kuitenkaan pystynyt toimittamaan mitään selvityksiä tai perusteluja siitä, miksi ja miten Etelä-Afrikasta peräisin olevan elektrolyyttisen mangaanidioksidin tuonnin vastaisten toimenpiteiden päättäminen voisi parantaa tilannetta.

               (113)

               Elektrolyyttisen mangaanidioksidin osuus paristontuotannon kokonaiskustannuksista on vain 10–15 prosenttia. Tämä arvo laski verrattuna alkuperäiseen tutkimukseen. Lisäksi toimenpiteiden käyttöönoton jälkeen elektrolyyttisen mangaanidioksidin keskimääräiset myyntihinnat unionissa tosiasiallisesti laskivat. Käytännössä ei esitetty mitään näyttöä siitä, että voimassa olevien toimenpiteiden säilyttämisellä olisi huomattava vaikutus paristontuottajien tuotantokustannuksiin.

               (114)

               Tällaisen näytön puuttuessa komissio päättelee, että nykyisten toimenpiteiden säilyttämisellä ei olisi kohtuutonta vaikutusta elektrolyyttisen mangaanidioksidin käyttäjiin.

               (115)

               Päätelmistä ilmoittamisen jälkeen sama käyttäjä vastusti komission tilannearviota ja huomautti, että toimenpiteiden käyttöönoton jälkeen yksi hyvälaatuisen elektrolyyttisen mangaanidioksidin lähde katosi ja elektrolyyttisen mangaanidioksidin hinta nousi, millä on merkittävä vaikutus unionin paristontuottajien jo nyt vähäisen kannattavuuteen, vaikka elektrolyyttisen mangaanidioksidin osuus on vain 10–15 prosenttia tuotantokustannuksista.

               (116)

               Väitteestä huolimatta näytöstä käy ilmi, että kyseisen käyttäjän päätös olla käyttämättä Deltan elektrolyyttistä mangaanidioksidia ei liittynyt polkumyyntitullien asettamiseen ja että käyttäjien kannattavuutta ja työpaikkoja eivät uhkaa elektrolyyttisen mangaanidioksidin mahdollinen hintojen nousu, vaan itse asiassa niiden tärkeimpien asiakkaiden (monikansalliset vähittäiskauppiaat, joiden ostovoima on suuri) ja kiinalaisten paristontuottajien aiheuttama hintojen alentamispaine.

               (117)

               Sama elektrolyyttisen mangaanidioksidin käyttäjä huomautti, että toimenpiteitä ei tulisi enää pitää voimassa, koska tutkimuksessa ei tarkastelua koskevalla tutkimusajanjaksolla havaittu polkumyyntiä unioniin ja ettei mitään riskiä polkumyynnin toistumisesta ollut, koska Deltan mahdollinen markkinaosuus on pieni, vaikka koko sen käyttämätön kapasiteetti suunnattaisiin unioniin.

               (118)

               Väite hylättiin, koska Deltan mahdollinen yksilöity markkinaosuus olisi selvästi merkittävä ja kyseinen unioniin suuntautuva vienti todennäköisesti tapahtuisi polkumyynnillä.

         5.   Tuleva kehitys

               (119)

               Valituksen tekijät mainitsivat toimenpiteiden voimassaolon päättymistä koskevassa tarkastelupyynnössään, että jos sähköautojen kysyntä unionissa tulevaisuudessa lisääntyy, kysyntä tuotantoketjun alkupäässä kasvaa elektrolyyttisen mangaanioksidin osalta, jota pidetään litiummangaanioksidin (LMO) valmistuksessa useimmiten käytettävänä raaka-aineena, joka puolestaan toimii useissa sähkökäyttöisissä ajoneuvoissa käytettävien ladattavien litium-ioniakkujen (LIB) katodimateriaalina. Ne väittivät, että jos Etelä-Afrikasta polkumyynnillä tulevasta tuonnista aiheutunut vahinko toistuu, unionin elektrolyyttisen mangaanidioksidin tuotannonala ei ehkä kykene vastaamaan tähän tulevaisuudessa mahdollisesti esiintyvään uuden teknologian kysyntään.

               (120)

               Tutkimuksessa ei saatu selvää näyttöä, joka olisi puoltanut tai ollut vastaan väitettä, jonka mukaan sähköautojen tulevassa kehityksessä tapahtuvilla mahdollisilla muutoksilla olisi merkittävä vaikutus elektrolyyttisen mangaanidioksidin tuotannonalaan ja elektrolyyttisen mangaanidioksidin kysyntään. Tosiasia kuitenkin on, että unionin tuotannonala testaa parhaillaan elektrolyyttisen mangaanidioksidin käytettävyyttä litiummangaanioksidien valmistuksessa, kykenee hankkimaan tähän jatkossa tarvittavan tietotaidon ja laitteiston ja on mukana useissa unionin rahoittamissa hankkeissa, jotka liittyvät litium-ioniparistojen tutkimukseen ja kehitykseen.

               (121)

               Päätelmistä ilmoittamisen jälkeen eräät asianomaiset osapuolet mainitsivat tästä asiasta, mutta mitään selvää näyttöä tarkasteltavana olevan tuotteen mahdollisesta vaikutuksesta sähköautoalan tulevaan kehitykseen unionissa ja/tai muilla markkinoilla ei tälläkään kertaa toimitettu.

         6.   Unionin etua koskevat päätelmät

               (122)

               Edellä esitetty näyttö huomioon ottaen ei ole pakottavia syitä olla jatkamatta nykyisten polkumyyntitoimenpiteiden soveltamista.

               (123)

               Tämän vuoksi tiettyjen Etelä-Afrikasta peräisin olevien elektrolyyttisten mangaanidioksidien tuontiin sovellettavien polkumyyntitoimenpiteiden voimassaoloa olisi jatkettava perusasetuksen 11 artiklan 2 kohdan mukaisesti viiden vuoden ajan,

         ON HYVÄKSYNYT TÄMÄN ASETUKSEN:
   1 artikla
   1.   Otetaan käyttöön lopullinen polkumyyntitulli, jota sovelletaan tuotaessa Etelä-Afrikan tasavallasta peräisin olevia elektrolyyttisiä mangaanidioksideja (eli elektrolyyttisellä prosessilla valmistettuja mangaanidioksideja), joita ei ole lämpökäsitelty elektrolyyttisen prosessin jälkeen ja jotka tällä hetkellä luokitellaan CN-koodiin ex 2820 10 00 (TARIC-koodi 2820100010).
   2.   Jäljempänä lueteltujen yritysten valmistamien tuotteiden vapaasti unionin rajalla tullaamattomana -nettohintaan sovellettava lopullinen polkumyyntitulli on seuraava:

               Yritys

               Polkumyyntitulli

               Taric-lisäkoodi

               Delta E.M.D. (Pty) Ltd

               17,1 %

               A828

               Kaikki muut yritykset

               17,1 %

               A999

         3.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä helmikuuta 2014.

            Neuvoston puolesta

            Puheenjohtaja

         K. ARVANITOPOULOS

      (1)  EUVL L 343, 22.12.2009, s. 51.

      (2)  Neuvoston asetus (EY) N:o 221/2008, annettu 10 päivänä maaliskuuta 2008, lopullisen polkumyyntitullin käyttöönotosta tiettyjen Etelä-Afrikasta peräisin olevien mangaanidioksidien tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 69, 13.3.2008, s. 1).

      (3)  EUVL C 180, 21.6.2012, s. 15.

      (4)  EUVL C 72, 12.3.2013, s. 8.


title: Komission täytäntöönpanoasetus (EU) 2015/1992, annettu 5 päivänä marraskuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               6.11.2015

               FI

               Euroopan unionin virallinen lehti

               L 290/12

         KOMISSION TÄYTÄNTÖÖNPANOASETUS (EU) 2015/1992,
   annettu 5 päivänä marraskuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä marraskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  47,7

                  MA

                  67,0

                  MK

                  44,1

                  TR

                  74,5

                  ZZ

                  58,3

                  0707 00 05

                  AL

                  91,1

                  TR

                  158,2

                  ZZ

                  124,7

                  0709 93 10

                  MA

                  135,7

                  TR

                  154,3

                  ZZ

                  145,0

                  0805 20 10

                  CL

                  168,7

                  MA

                  95,6

                  PE

                  167,8

                  TR

                  83,5

                  ZA

                  150,6

                  ZZ

                  133,2

                  0805 20 30, 0805 20 50, 0805 20 70, 0805 20 90

                  PE

                  122,2

                  TR

                  107,9

                  ZA

                  117,1

                  ZZ

                  115,7

                  0805 50 10

                  TR

                  113,2

                  UY

                  53,9

                  ZZ

                  83,6

                  0806 10 10

                  BR

                  311,9

                  EG

                  231,7

                  PE

                  237,5

                  TR

                  176,0

                  ZZ

                  239,3

                  0808 10 80

                  CL

                  83,6

                  MK

                  23,1

                  NZ

                  123,7

                  ZA

                  197,2

                  ZZ

                  106,9

                  0808 30 90

                  BA

                  73,9

                  TR

                  137,7

                  XS

                  78,6

                  ZZ

                  96,7

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/1149, annettu 1 päivänä heinäkuuta 2015, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Ekstra djevičansko maslinovo ulje Cres (SAN))

text:
               15.7.2015

               FI

               Euroopan unionin virallinen lehti

               L 187/1

         KOMISSION TÄYTÄNTÖÖNPANOASETUS (EU) 2015/1149,
   annettu 1 päivänä heinäkuuta 2015,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Ekstra djevičansko maslinovo ulje Cres (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Kroatian hakemus nimityksen ”Ekstra djevičansko maslinovo ulje Cres” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Ekstra djevičansko maslinovo ulje Cres” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Ekstra djevičansko maslinovo ulje Cres” (SAN).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.5 ”Rasvat (voi, margariini, öljyt jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä heinäkuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 59, 19.2.2015, s. 10.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2016/380, annettu 16 päivänä maaliskuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               17.3.2016

               FI

               Euroopan unionin virallinen lehti

               L 72/51

         KOMISSION TÄYTÄNTÖÖNPANOASETUS (EU) 2016/380,
   annettu 16 päivänä maaliskuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä maaliskuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  236,2

                  MA

                  101,5

                  SN

                  176,8

                  TN

                  107,9

                  TR

                  93,2

                  ZZ

                  143,1

                  0707 00 05

                  MA

                  84,5

                  TR

                  148,3

                  ZZ

                  116,4

                  0709 93 10

                  MA

                  59,8

                  TR

                  156,6

                  ZZ

                  108,2

                  0805 10 20

                  EG

                  48,7

                  IL

                  72,6

                  MA

                  59,7

                  TN

                  66,6

                  TR

                  64,7

                  ZZ

                  62,5

                  0805 50 10

                  MA

                  141,2

                  TR

                  94,8

                  ZZ

                  118,0

                  0808 10 80

                  BR

                  88,6

                  US

                  171,8

                  ZZ

                  130,2

                  0808 30 90

                  AR

                  111,3

                  CL

                  168,4

                  CN

                  73,0

                  TR

                  153,6

                  ZA

                  101,4

                  ZZ

                  121,5

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2017/1251, annettu 11 päivänä heinäkuuta 2017, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 271. kerran

text:
               12.7.2017

               FI

               Euroopan unionin virallinen lehti

               L 179/6

         KOMISSION TÄYTÄNTÖÖNPANOASETUS (EU) 2017/1251,
   annettu 11 päivänä heinäkuuta 2017,
   tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 271. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 6 päivänä heinäkuuta 2017 lisätä yhden yhteisön niiden henkilöiden, ryhmien ja yhteisöjen luetteloon, joita varojen ja muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava.

               (3)

               Jotta tässä asetuksessa säädetyillä toimenpiteillä olisi tavoiteltu vaikutus, sen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2017.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Lisätään asetuksen (EY) N:o 881/2002 liitteessä I olevaan oikeushenkilöiden, ryhmien ja yhteisöjen luetteloon seuraava kohta:

         ”Jamaat-ul-Ahrar (JuA) (alias: a) Jamaat-e-Ahrar; b) Tehrik-e Taliban Pakistan Jamaat ul Ahrar; c) Ahrar-ul-Hind. Osoite: a) Lalpura, Nangarharin maakunta, Afganistan (kesäkuusta 2015 alkaen); b) Mohmand Agency, Pakistan (elokuussa 2014). Lisätietoja: toimii Afganistanin Nangarharin maakunnasta ja Pakistanin ja Afganistanin rajaseudulta käsin. 7 d artiklan 2 kohdan i alakohdassa tarkoitettu nimeämispäivä: 6.7.2017.”


title: Komission täytäntöönpanoasetus (EU) 2017/1275, annettu 14 päivänä heinäkuuta 2017, kloorista vapautuneen aktiivisen kloorin hyväksymisestä vanhana tehoaineena käytettäväksi biosidivalmisteissa valmisteryhmissä 2 ja 5 (ETA:n kannalta merkityksellinen teksti. )

text:
               15.7.2017

               FI

               Euroopan unionin virallinen lehti

               L 184/21

         KOMISSION TÄYTÄNTÖÖNPANOASETUS (EU) 2017/1275,
   annettu 14 päivänä heinäkuuta 2017,
   kloorista vapautuneen aktiivisen kloorin hyväksymisestä vanhana tehoaineena käytettäväksi biosidivalmisteissa valmisteryhmissä 2 ja 5
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luettelossa on mukana kloorista vapautunut aktiivinen kloori, jäljempänä ’kloori’.

               (2)

               Kloori on arvioitu Euroopan parlamentin ja neuvoston direktiivin 98/8/EY (3) 16 artiklan 2 kohdan mukaisesti käytettäväksi kyseisen direktiivin liitteessä V määritellyssä tuotetyypissä 2 (yksityisten ja julkisten terveydenhuollon tilojen desinfiointiaineet ja muut biosidituotteet) sekä tuotetyypissä 5 (juomaveden desinfiointiaineet), jotka vastaavat asetuksen (EU) N:o 528/2012 liitteessä V määriteltyjä valmisteryhmiä 2 ja 5.

               (3)

               Italia, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomukset sekä suosituksensa 17 päivänä toukokuuta 2010.

               (4)

               Biosidivalmistekomitea valmisteli 14 päivänä joulukuuta 2016 Euroopan kemikaaliviraston lausunnot delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisten lausuntojen mukaan valmisteryhmässä 2 ja 5 käytettävien biosidivalmisteiden, jotka sisältävät klooria, voidaan olettaa täyttävän direktiivin 98/8/EY 5 artiklassa säädetyt vaatimukset edellyttäen, että kloorin käyttöä koskevia tiettyjä spesifikaatoita ja edellytyksiä noudatetaan.

               (6)

               Siksi on aiheellista hyväksyä kloorin käyttö valmisteryhmiin 2 ja 5 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (7)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (8)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään kloorista vapautunut aktiivinen kloori käytettäväksi tehoaineena valmisteryhmiin 2 ja 5 kuuluvissa biosidivalmisteissa edellyttäen, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

      LIITE

                  Nimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Kloorista vapautunut aktiivinen kloori, jäljempänä ’kloori’.

                  IUPAC-nimi:
                  kloori
                  EY-numero: 231-959-5
                  CAS-numero: 7782-50-5

                  Vapauttavan kloorin vähimmäispuhtaus: ≥ 995 g/kg (eli ≥ 99,5 % w/w)

                  1. tammikuuta 2019

                  31. joulukuuta 2028

                  2

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota

                                          a)

                                          ammattikäyttäjiin;

                                          b)

                                          pintaveteen ja sedimenttiin, kun kyse on jäteveden desinfioinnista jätevedenpuhdistamon purkuvedessä (jälkiklooraus)

                  5

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota ammattikäyttäjiin.

                              3)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

         (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).